భెల్‌లో బీహెచ్‌పీవీ విలీనం: ప్రధాని
విశాఖపట్నం (ఏజెన్సీ)| PNR| Last Modified      శుక్రవారం,  4 జనవరి 2008 (15:12 IST)
భారత్ హెవీ ప్లేట్స్ అండ్ వెసెల్స్ (బీహెచ్‌పీవీ), భారత్ హెవీ ఎలక్ట్రికల్స్ లిమిటెడ్ (భెల్) కంపెనీల విలీనానికి సంబంధించిన ఏర్పాట్లు తుది దశకు చేరుకున్నాయి. ఈ విషయాన్ని ప్రధాని మన్మోహన్ సింగ్ స్వయంగా వెల్లడించారు. ఈ కంపెనీలను సాధ్యమైనంత త్వరగా విలీనం చేయనున్నట్టు చెప్పారు. ఖాయిలా పడిన ప్రభుత్వ రంగ సంస్థలను పునరుద్ధరించాలని యూపీఏ ప్రభుత్వం నిర్ణయించిందని, అందులోభాగంగా బిహెచ్‌పివి - బిహెచ్‌ఈఎల్‌ కంపెనీలను విలీనం చేసే ప్రక్రియ చివరి దశలో ఉందన్నారు.
ఈ రెండు కంపెనీల విలీనానికి కేంద్ర కేబినెట్ కూడా ఆమోదముద్ర వేసిన విషయం తెల్సిందే. గత ఏడాది మార్చిలో కంపెనీకి చెందిన 415 కోట్ల రూపాయల రుణాలను కేంద్రం రద్దు చేసిందని ప్రధాని గుర్తు చేశారు. విశాఖపట్నం ఎయిర్‌పోర్టుకు హోదాను పెంచనున్నట్లు మన్మోహన్‌ ఈ సందర్భంగా పేర్కొన్నారు. ముఖ్యంగా రాత్రి సమయంలో విమానాల ల్యాండింగ్‌లో ఎదురవుతున్న సమస్యను పరిష్కరిస్తామని చెప్పారు.
సంబంధిత వార్తలు